Zeci de oameni au așteptat, joi, ore bune, în aeroportul Cluj-Napoca, după ce scanerele bagajelor s-au stricat și nu au putut ajunge la poarta de îmbarcare.
Pasagerii trebuiau să ajungă în Paris cu avionul, dar acesta a decolar doar cu o parte dintre ei. Pentru ceilalți, reprezentații aeroportului au pregătit un autocar care să îi ducă în Franța, conform știrileprotv.
43 de persoane au rat zborul către capitala franceză. Ei nu au putut ajunge la poarta de îmbarcare pentru că scanerele de bagaje s-au stricat. Aeronava a așteptat în jur de 40 de minute, după care a hotărât să decoleze fără ceilalți pasageri.
„De la ora 16 ne-au tot amânat spunându-ne «stati liniștiți, o să plecați». După 2 ore de așteptări, ni s-a spus că a plecat aeronava. Era o a doua soluție, pe care au deschis-o doar după ce a plecat avionul nostru”, a spus un bărbat.
Astfel, după ce au așteptat două ore, li s-a spus că vor pleca spre Paris, în aceeași noapte, cu un autocar.
„Am fost in aeroport cu un bebelus de 5 luni, timp de 4 ore. Ei propun un microbuz care ajunge undeva la 23 pentru Paris, pentru mine nu e ok si pentru ceilalti care sunt cu copii. Urmatorul zbor va fi duminica, care ne-a costat inca 400 euro”, a declarat o femeie.
Defecțiunile scanerele de bagaje s-au produs din cauza lucrărilor de extindere a terminalului de pasageri. Reprezentanții aeroportului au mai spus că au fost și alte probleme la soft, legate de integrare, de tăierea unor cabluri din greșeală. Aceștia spun că pilotul ar mai fi putut aștepta în jur de 30 de minute pentru a se îmbarca și ceilalți pasageri.
Majoritatea oamenilor care nu s-au îmbarcat în avion au refuzat transportul cu autocarul.